Tožba, vložena 22. maja 2018 – Fomanu/EUIPO – Fujifilm Imaging Germany (Upodobitev metulja)
(Zadeva T-323/18)
Jezik, v katerem je bila tožba vložena: nemščina
Stranke
Tožeča stranka: Fomanu AG (Neustadt a.d. Waldnaab, Nemčija) (zastopnik: S. Reichart, odvetnik)
Tožena stranka: Urad Evropske unije za intelektualno lastnino (EUIPO)
Druga stranka pred odborom za pritožbe: Fujifilm Imaging Germany GmbH & Co. KG (Willich, Nemčija)
Podatki o postopku pred EUIPO
Imetnik sporne znamke: tožeča stranka
Zadevna sporna znamka: figurativna znamka Evropske unije št 5 481 403
Postopek pred EUIPO: postopek za razglasitev ničnosti
Izpodbijana odločba: odločba drugega odbora za pritožbe pri EUIPO z dne 16. marca 2018 v zadevi R 2241/2016-2.
Tožbeni predlogi
Tožeča stranka Splošnemu sodišču predlaga, naj:
razveljavi izpodbijano odločbo, v delu v katerem je bila izpodbijana znamka Unije razglašena za neveljavno za naslednje proizvode in storitve:
Razred 9 – CD-ROM-i; DVD-ji; računalniški programi in software, zlasti software za izmenjavo, hrambo, reproduciranje in sistematičen zajem podatkov;
Razred 16 – Tiskovine, če so v razredu 16, razen s posamičnimi fotografijami potiskane tiskovine (zlasti fotoknjige, fotokoledarji, fotoplatna, fotosestavljanke, fotobeležke, albumi za slike);
Razred 38 – Omogočanje dostopa do informacijske zbirke za prenos podatkov preko elektronskih medijev (internet); obveščanje in prenos slik prek računalnika;
Razred 40 – Vezava knjig;
EUIPO naloži plačilo stroškov.
Navajana tožbena razloga
Kršitev člena 58(1)(a) in (2) v povezavi s členom 18(1) Uredbe (EU) št. 2017/1001 Evropskega parlamenta in Sveta;
Kršitev člena 19(1) v povezavi s členom 10 Delegirane uredbe Komisije (EU) št. 2017/1430.
____________